**ПРИЛОЖЕНИЕ № 1**

**ТЕХНИЧЕСКА СПЕЦИФИКАЦИЯ**

**ПО ОБЩЕСТВЕНА ПОРЪЧКА С ПРЕДМЕТ:**

**„Следгаранционно сервизно обслужване: поддръжка и ремонт, доставка и подмяна на резервни части, материали и консумативи на служебни автомобили, собственост на БНБ, по три обособени позиции”**

# СПИСЪК НА ИЗПОЛЗВАНИТЕ ТЕРМИНИ, ДЕФИНИЦИИ И СЪКРАЩЕНИЯ

|  |  |
| --- | --- |
| **Съкращение** | **Описание** |
| **БНБ** | Българска народна банка |
| **Сервизно обслужване** | Следгаранционно сервизно обслужване: поддръжка и ремонт, доставка и подмяна на резервни части, материали и консумативи на служебните автомобили, собственост на БНБ, марка „Мерцедес Бенц“ (по обособена позиция № 1) и марка „Волво“ (по обособена позиция № 3) |
| **Сервизна поръчка** | Всяка Сервизна поръчка съдържа:  1. необходимите действия, които смята да предприеме изпълнителят за осъществяване на услугите по настоящия договор за съответния автомобил;  2. резервните части, материали и/или консумативи, които смята да вложи изпълнителят (при необходимост) и  3. времето, за което ще се извърши конкретната услуга, предмет на настоящия договор. |

# ПРЕДМЕТ НА ОБЩЕСТВЕНАТА ПОРЪЧКА

Обществената поръчка включва следните обособени позиции:

1. Обособена позиция № 1: „Следгаранционно сервизно обслужване: поддръжка и ремонт, доставка и подмяна на резервни части, материали и консумативи на служебни автомобили, собственост на БНБ, марка „Мерцедес Бенц“;

2. *Обособена позиция № 2: „Следгаранционно сервизно обслужване: поддръжка и ремонт, доставка и подмяна на резервни части, материали и консумативи на служебни автомобили, собственост на БНБ, марка „Опел“*[[1]](#footnote-1);

3. Обособена позиция № 3: „Следгаранционно сервизно обслужване: поддръжка и ремонт, доставка и подмяна на резервни части, материали и консумативи на служебни автомобили, собственост на БНБ, марка „Волво“;

# **ОБХВАТ НА СЕРВИЗНОТО ОБСЛУЖВАНЕ:**

1. Техническата спецификация за извършване на услугите по следгаранционно сервизно обслужване: поддръжка и ремонт, доставка и подмяна на резервни части, материали и консумативи на служебните автомобили, собственост на БНБ, марка „Мерцедес Бенц“ (по обособена позиция № 1) и марка „Волво“ (по обособена позиция № 3), включва:

а) диагностика, поддръжка и ремонт на двигател, горивна уредба, запалителна уредба, електрическа инсталация, съединител, предавателни и раздатъчни кутии, ходова част, кормилно управление, спирачна уредба, вентилационно- отоплителна и климатична инсталация, хидравлична система и др.;

б) доставка и подмяна на оригинални резервни части, материали и консумативи, необходими за поддръжката на автомобилите в техническа изправност.

в) бояджийски и тенекеджийски ремонти, тапицерски услуги.

1. Автомобилите, собственост на БНБ, предмет на сервизно обслужване по всяка обособена позиция, са посочени като приложение към настоящата техническа спецификация (Приложение 1.1. и 1.2.)
2. Сервизното обслужване на автомобилите следва да се извършва в сервизната база на избрания за изпълнител участник (собствена или наета), находяща се на територията на град София, позволяваща изпълнението на техническите действия и оборудвана с необходимата съвременна диагностично-ремонтна техника за изпълнение на техническите действия, предмет на поръчката.

# **ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

1. Сервизното обслужване на автомобилите се извършва при необходимост, по писмена заявка от възложителя за всеки конкретен случай.
2. Автомобилите по съответната обособена позиция се приемат за сервизно обслужване в рамките на същия работен ден без предварително записване. Сервизното обслужване на автомобилите се осъществява от квалифицирани специалисти, качествено и при спазване предписанията на производителя на съответната марка автомобили.
3. Сервизната база на избрания за изпълнител участник следва да осигури 24-часово приемане на аварирали автомобили.
4. Избраният за изпълнител участник следва да осигури денонощна (24-часова) пътна помощ за репатриране на аварирали автомобили на територията на цялата страна, като времето за реакция да не надвишава 3 (три) часа от уведомяване на изпълнителя.
5. Срокът за извършване на услугите по сервизно обслужване, когато не е необходимо влагане на резервни части, материали и/или консумативи или необходимите резервни части, материали и/или консумативи са налични, е не по-дълъг от броя работни дни, отразени в сервизната поръчка при приемане на автомобила в сервиза.
6. При липса на складова наличност на необходимите резервни части, материали и/или консумативи, същите се доставят в срок не по-дълъг от 20 работни дни от установяване на необходимостта от подмяна със сервизната поръчка.
7. Доставяните и влагани в автомобилите резервни части следва да съответстват на марката и модела на съответния автомобил, да бъдат оригинални, нови, неупотребявани и да имат сертификат за произход и качество от производителя на съответната марка автомобили.
8. Нормирането на труда за обслужването на автомобилите не трябва да превишава времетраенето на работните операции според инструкциите на производителя на съответната марка автомобили.

# ГАРАНЦИОННА ПОДДРЪЖКА:

1. Участникът се задължава да гарантира качеството на извършените от него дейности по сервизното обслужване на автомобилите на възложителя за определен срок, предложен от него в Техническото предложение.

Гаранционният срок следва да е не по-кратък от 12 (дванадесет) месеца, считано от датата на извършените услуги по сервизно обслужване, удостоверено с вписването в Дневника за сервизно обслужване /Сервизната книжка на автомобила/ и/или с фактура за извършен ремонт.

1. В гаранционния срок избраният за изпълнител следва да извършва за своя сметка отстраняването на повредите, възникнали през този период и дължащи се на лошо качество на извършения ремонт или на вложените резервни части, както и в случай на необходимост, да осигури транспортирането на авариралия автомобил от мястото на повредата до сервиза си в гр. София;

# СРОК ЗА ИЗПЪЛНЕНИЕ НА ОБЩЕСТВЕНАТА ПОРЪЧКА

1. Договорът по всяка обособена позиция се сключва за срок от 1 (една) година, считано от:

1.1. 19.02.2020 г. за обособена позиция № 1;

1.2. 06.10.2020 г. за обособена позиция № 3;

2. В случай, че бъде подписан договор след посочената дата по т. 1 за съответната обособена позиция, договорът влиза в сила от датата на подписването му. Датата на подписване е датата, посочена в деловодния номер на възложителя, поставен на стр. 1 от Договора.

# МЯСТО НА ИЗПЪЛНЕНИЕ НА ОБЩЕСТВЕНАТА ПОРЪЧКА:

Мястото на изпълнение на обществената поръчка са сервизна/ите база/и в гр. София на участника**,** избран за изпълнител (собствена/и или наета/и).

# ПРИЕМАНЕ НА ИЗПЪЛНЕНИЕТО

Приемането на изпълнението на извършените услуги по сервизно обслужване по дадена Сервизна поръчка, въз основа на фактура, издадена от изпълнителя, в която се посочват поотделно: вложените часове труд, вида, количеството и цената на вложените резервни части, материали и консумативи, както и размерът на отстъпката, предложен от участника избран за изпълнител в Ценовото му предложение.

# ИЗИСКВАНИЯ КЪМ УЧАСТНИЦИТЕ ПРИ ПОДАВАНЕ НА ОФЕРТА:

1. Участникът описва подробно предлаганите условия за следгаранционно сервизно обслужване: поддръжка и ремонт, доставка и подмяна на резервни части, материали и консумативи на служебните автомобили, собственост на БНБ, марка „Мерцедес Бенц“ (по обособена позиция № 1) и марка „Волво“ (по обособена позиция № 3), като представя ясна и изчерпателна информация по всички изисквания на възложителя, посочени в от настоящата техническа спецификация и съответното приложение към нея в зависимост от марката на автомобила .
2. В техническото си предложение участникът представя оторизационно писмо с актуална дата, издадено от производителя и/или официалния представител на производителя на съответната марка служебни автомобили на БНБ по съответната обособена позиция, от което да е видно, че участникът е упълномощен да извършва сервизно обслужване на автомобилите, марка „Мерцедес Бенц“ по обособена позиция № 1/ марка „Волво“ по обособена позиция № 3, в зависимост от обособената позиция, за която се кандидатства, на територията на Република България.

В случаите на представяне от участника на оторизационно писмо от официален представител на производителяв офертата се прилага и оторизационно писмо, издадено от производителя, с което се упълномощава официалния представител на производителя на съответните автомобили**.**

# 

1. Услугите по обособена позиция № 2 ще бъдат възложени по реда на индивидуална им стойност (по чл. 20, ал. 4, т. 3 от ЗОП) на основание чл. 21, ал. 6 от ЗОП. **Участниците не следва да подават оферти за тях в публичното състезание.** [↑](#footnote-ref-1)